Vinkkejä hyvään graduun. Janne Hukkinen Helsingin yliopisto - PDF
Download "Vinkkejä hyvään graduun. Janne Hukkinen Helsingin yliopisto"
1 Vinkkejä hyvään graduun Janne Hukkinen Helsingin yliopisto
2 Rakenne: perinteinen toimii Johdanto ja tausta Analyyttinen viitekehys Aineisto ja menetelmät Analyysi Tulokset ja pohdinta Johtopäätökset
3 Rakenne: modulaarisuus Ensin sano, mitä aiot sanoa Sitten sano Lopuksi sano, mitä juuri sanoit Pätee koko graduun, sen lukuun, alalukuun ja kappaleeseen
4 Rakenne: tasapaino Johdanto, tausta ja analyyttinen viitekehys: selvästi alle puolet kokonaispituudesta Jos gradu on 100 sivua ja Analyysi ja menetelmät alkaa sivulla 50, on aika huolestua On helppo viehättyä kirjallisuudesta ja ruveta jaarittelemaan, kun rakentaa analyyttistä viitekehystä
5 Analyyttinen viitekehys Perustuu tutkimuskysymykseen liittyviin teorioihin ja metodologioihin Synteesi yhdestä tai useammasta teoriasta ja metodologiasta, joita aiotaan käyttää tutkimuskysymykseen vastaamiseksi Kirjallisuuskatsauksen/teoriaosuuden pitäisi johtaa analyyttiseen viitekehykseen, EI esitellä kaikkea tutkimuskysymykseen liittyvää kirjallisuutta ja teoriaa
6 Tutkimuskysymys Tutkimus on aina täsmäase, riippumatta sen yksi- tai monitieteisyydestä Täsmällisyys varmistetaan tehokkaalla tutkimuskysymyksellä Tutkimuskysymystä hiotaan gradun alkumetreiltä loppuun asti (iteraatio kysymyksen ja vastauksen välillä) Gradu on silmänkääntötemppu: kirjoitetaan lineaariseksi rationaaliseksi ajatusprosessiksi, joka tosiasiassa on ollut iteratiivinen keskustelu tutkimuskysymyksen ja analyysin välillä
7 Metodologia Tutkimuksella haetaan vastausta tutkimuskysymykseen tarpeellisin menetelmin Älkää tehkö kategorisia valintoja kvalitatiivisen ja kvantitatiivisen välillä Useimmat tutkimuskysymykset edellyttävät sekä kvalia että kvantia vastauksen löytämiseksi
8 Kirjoitusprosessi: ajoitus ja editointi Aloita kirjoittaminen ajoissa Uuden tekstin kirjoittaminen voi olla hankalaa: kokeile eri vuorokaudenaikoina ja valitse paras Valmista tekstiä on helppo editoida Hedelmällisin editointi tapahtuu unohdetulle tekstille, eli muutama viikko ensimmäisen kirjoittamisen jälkeen Hio ja hio yhä uudelleen jo valmista tekstiä (zenbuddhistinen lakaisuharjoitus) Keskustele kollegoiden kanssa, esitä suullisesti, tiivistä taulukoihin ja kuviin (jolloin ekonomisoit tekstiä)
9 Kirjoitusprosessi: nurin päin Kirjoita Analyyttinen viitekehys/kirjallisuus/teoria lopullisesti vasta, kun analyysi on tehty Näin varmistat, että analyyttinen viitekehys on analyyttinen viitekehys (synteesi relevanteista lähestymistavoista) EIKÄ teoriakatsaus (tarina kaikista teorioista ja metodologioista, jotka jotenkin liittyvät aihepiiriin) Näin varmistat myös, ettei alkuosa painotu liikaa koko gradussa
10 Kirjoitusprosessi: johdanto ja johtopäätökset Johdanto on ensimmäinen ja viimeinen kirjoitettava osuus gradussa: ensimmäinen kirjoitus selkeyttää ajatukset ja tarjoaa kartan koko työlle, viimeinen kirjoitus harmonisoi Johdannon ja Johtopäätökset Johdanto ja Johtopäätökset ovat samankaltaiset; niiden sävyerojen aikaansaaminen on taitolaji Johdannossa kerrotaan, miksi tutkimus on tehty, mitä sillä aiotaan saavuttaa ja annetaan esimakua kiinnostavista tuloksista Johtopäätöksissä kerrotaan, miten hyvin tehty tutkimus vastasi sille asetettuihin tavoitteisiin, mitä kiinnostavaa uutta siinä löydettiin ja mitä hyötyä siitä on tulevaisuudessa Muistakaa, että jos joku muu kuin ohjaaja joskus lukee gradunne, hän todennäköisesti lukee Johdannon ja Johtopäätökset
11 Kieli Taloudellisuus ja niukkuus ovat hyveitä Varokaa byrokraattista uuskieltä, koska se tuhoaa kielen taloudellisuuden Jätemäärässä on havaittu kasvua biojätteen osalta. Biojätteen määrä on kasvanut. Biojätettä koskien on jätemäärän suhteen ryhdytty vähentämistoimenpiteisiin. Biojätteen määrää vähennetään. Pilkkusäännöt ovat yksinkertaiset, vaikka elävätkin ajassa alisteisen lauseen eteen pilkku (että, jotta,...) rinnakkaislauseiden väliin pilkku jos eri subjekti (ja, sekä,...) Yhdyssanat kuuluvat suomeen